## dachser_inteligent_logistics

Tlačová správa Bratislava 28. 5. 2018

**Pobočku Dachser v Lozorne povedie Viliam Bokšanský**

**Medzinárodný poskytovateľ logistických služieb Dachser Slovakia vymenoval Viliama Bokšanského za branch managera svojej pobočky v Lozorne. Táto nová funkcia vznikla oddelením časti kompetencií od funkcie country managera, ktorým aj naďalej zostáva Roman Stoličný**.

Viliam Bokšanský, ktorý doteraz pôsobil na pozícii prevádzkového manažéra Dachser Slovakia, bude mať teraz na starosti vedenie celej pobočky v Lozorone. Bude zodpovedať za implementáciu firemných cieľov, obchodnej stratégie a za všetky činnosti súvisiace s prevádzkou pobočky, teda za procesy medzinárodnej zbernej prepravy, prímestskej prepravy a celokamiónovej prepravy, ďalej skladovanie, zákaznícky servis a administratívu.

„Rád by som na novej pozícii zúročil svoje dlhoročné pracovné skúsenosti v spoločnosti Dachser aj veľmi dobrú znalosť prostredia pobočky v Lozorne. Pobočka má ako dôležitý prepravný uzol, jeden z troch tzv. Eurohubov, v rámci nášho európskeho regiónu aj v rámci celej siete Dachser nenahraditeľnú úlohu, a ja by som si prial nadviazať na túto úspešnú stratégiu a aj naďalej posilňovať jeho význam,“ uvádza Viliam Bokšanský, nový branch manager Dachser v Lozorne.

Svoju kariéru zahájil Viliam Bokšanský v Dachser ihneď po štúdiu v roku 2005 ako dispečer. Následne pôsobil v obchodnom oddelení ako key account manager a od roku 2010 do súčasnosti zastával pozíciu prevádzkového manažéra v pobočke v Lozorne.

**Základné informácie o spoločnosti Dachser Slovakia a. s.**

História spoločnosti Dachser sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti Dachser a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom Dachser Slovakia a. s. Premenovaním bol zavŕšený integračný proces spoločnosti do celosvetovej siete koncernu Dachser. V súčasnosti má Dachser na Slovensku 4 pobočky – v Bratislave, Lozorne, Martine a Košiciach, v ktorých pracuje 186 zamestnancov.

**Základné informácie o skupine Dachser**

Rodinná spoločnosť Dachser so sídlom v nemeckom Kemptene je popredným európskym poskytovateľom logistických služieb. Dachser poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: Dachser European Logistics, Dachser Food Logistics a Dachser Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje Dachser inteligentné logistické riešenia po celom svete. V súčasnosti zamestnáva zhruba 29 100 ľudí v 396 pobočkách v 44 krajinách sveta. Za rok 2017 zrealizoval cca 81,7 miliónov zásielok s hmotnosťou 39,8 miliónov ton. Celkový obrat koncernu Dachser v roku 2017 predstavoval 6,12 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**Dachser Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk